《思家五首 其一》
元代·方回

忆昔年垂五十时，紫阳山下结茅茨。閒花野竹三间屋，皓月清茅万首诗。

得罪权臣常自笑，逃名市隐复奚疑。寿登钓渭真惭愧，不学空令有四儿。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。